CELEX: C2005/093/28
Language: el
Date: 2005-04-16 00:00:00
Title: Υπόθεση C-78/05: Αίτηση για την έκδοση προδικαστικής αποφάσεως που υπέβαλε το Tribunale di Livorno με διάταξη της 19ης Ιανουαρίου 2005, στην υπόθεση Gentilini Umberto κατά Dal Colle Industria Dolciaria SpA

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/15
            
         Αίτηση για την έκδοση προδικαστικής αποφάσεως που υπέβαλε το Tribunale di Livorno με διάταξη της 19ης Ιανουαρίου 2005, στην υπόθεση Gentilini Umberto κατά Dal Colle Industria Dolciaria SpA
   (Υπόθεση C-78/05)
   (2005/C 93/28)
   Γλώσσα διαδικασίας: η ιταλική
   Με διάταξη της 19ης Ιανουαρίου 2005, η οποία περιήλθε στο Δικαστήριο των Ευρωπαϊκών Κοινοτήτων στις 17 Φεβρουαρίου 2005, το Tribunale di Livorno, στο πλαίσιο της διαφοράς μεταξύ Gentilini Umberto και Dal Colle Industria Dolciaria SpA που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων να αποφανθεί επί των εξής ερωτημάτων:
   
               α)
            
            
               Πρέπει, βάσει του περιεχομένου του άρθρου 17 της οδηγίας 653/86 του Συμβουλίου, της 18ης Δεκεμβρίου 1986, για το συντονισμό των δικαίων των κρατών μελών όσον αφορά τους εμπορικούς αντιπροσώπους (ανεξάρτητους επαγγελματίες) (1), το άρθρο 19 της οδηγίας να ερμηνευθεί υπό την έννοια ότι επιτρέπει στην εθνική ρύθμιση περί μεταφοράς της οδηγίας στο εσωτερικό δίκαιο να προβλέπει ότι η ρύθμιση της αποζημιώσεως που οφείλεται στον αντιπρόσωπο να εκκαθαρίζεται σύμφωνα με συλλογική σύμβαση, δεσμευτική για εκείνους που την υπογράφουν, εξαιρώντας τις προϋποθέσεις του άρθρου 17, στοιχείο α', πρώτη και δεύτερη περίπτωση, και να υπολογίζεται σύμφωνα με κριτήρια που συνάγονται όχι από την οδηγία, αλλά από την ίδια τη συλλογική σύμβαση με συνέπεια ότι, σε πολλές περιπτώσεις, η αποζημίωση να εκκαθαρίζεται σε σαφώς μικρότερο ποσό από το μέγιστο που προβλέπει η οδηγία;
            
         
               β)
            
            
               Πρέπει ο υπολογισμός της αποζημιώσεως να γίνεται κατά τρόπο αναλυτικό, εκτιμώντας τις περαιτέρω αμοιβές που ο αντιπρόσωπος κατά τεκμήριο θα μπορούσε να εισπράξει κατά τα έτη που ακολουθούν τη λύση της συμβάσεως, λόγω των νέων πελατών που αυτός θα εξασφάλιζε ή της αυξήσεως των υποθέσεων που αυτός θα πραγματοποιούσε, χρησιμοποιώντας το κριτήριο της αρχής της επιεικείας μόνο προς διόρθωση του ποσού ή επιτρέπονται διαφορετικές μέθοδοι υπολογισμού και περισσότερο συνθετικές που προσφεύγουν συχνότερα στο κριτήριο της αρχής της επιεικείας;
            
         
      (1)  EE L 382 της 31.12.1986, σ. 17.